Document ID: /roh_data/filtered/fineweb-2-filterrobots_roh.jsonl.gz/73551

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
Giuventetgna+Sport festivescha il giubileum da 50 onns. Dapi la fundaziun il 1972 è G+S sa sviluppà al program da promoziun dal sport il pli grond da la Svizra cun actualmain passa 600'000 uffants e giuvenils activs.
Festivai cun nus il 50avel anniversari da Giuventetgna+Sport.
En il rom dal giubileum da 50 onns da Giuventetgna+Sport (G+S) ha lieu venderdi, ils 16 da settember 2022 il di da giubileum per las scolas, e sonda, ils 17 da settember 2022 il di da giubileum per las uniuns. Il di da giubileum per las scolas duai sche pussaivel vegnir organisà en tut las scolas in'occurrenza en il sectur dal sport. Il di da giubileum per las uniuns vegn realisà ensemen cun il Di dal sport grischun 2022. Quel duai porscher – en furma d'in "di da las portas avertas" – ad uschè bleras uniuns sco pussaivel en pliras regiuns en il Grischun ina plattafurma per sa preschentar a la populaziun e per far attenta quella a lur activitads.
L'onn da giubileum spetga en pli tut la famiglia da G+S in program unic:
- exposiziun digitala
- concurrenza da fotografias
- di da giubileum per las scolas
- di da giubileum per las uniuns / Di dal sport grischun